**KONSULENT I JASHTËM**

**TERMAT E REFERENCËS (ToR)**

**PROJEKTI: IWKA – Përfshirja e grave në agrobiznesin e Kosovës**

1. **INFORMATA TË PËRGJITHSHME RRETH PROJEKTIT**

Projekti **IWKA – Përfshirja e grave në agrobiznesin e Kosovës – Përmirësimi i statusit ekonomik dhe social të grave në Kosovë duke mbështetur agrobiznesin e udhëhequr nga gratë**, synon fuqizimin e grave në rrezik të varfërisë dhe të grave të kthyera përmes përvetësimit të aftësive bujqësore, në komunën e Prishtinës, Graçanicës, Ferizajt dhe Junikut. Projekti financohet nga Ministria Federale Gjermane për Bashkëpunim dhe Zhvillim Ekonomik (BMZ) përmes Engagement Global GgmbH, dhe implementohet nga CARE International dhe organizatat partnere lokale: Kosova-Women 4 Women (K-W4W) dhe Programi për të Drejta Civile në Kosovë (CRPK). Kohëzgjatja e projektit është 3 vjet. Projekti ka filluar më 01.04.2022 dhe pritet të përfundojë më 31.03.2025.

Projekti synon të kontribuojë në fuqizimin e grave në rrezik të varfërisë dhe të grave të kthyera nëpërmjet përvetësimit të aftësive bujqësore dhe krijimit të kooperativave të grave duke u mundësuar grave të menaxhojnë biznesin e tyre bujqësor (mikro); dhe përmirësoi pozicionin e tyre vendimmarrës brenda familjeve të tyre përkatëse, komunitetit dhe shoqërisë së tyre. Projekti zbatohet në katër (4) komuna të Kosovës (**Prishtinë, Graçanicë, Ferizaj dhe Junik**).

Për të paktën 80 gra, projekti do të ofrojë mbështetje me grante në të mira për të krijuar biznesin e tyre (mikro) bujqësor. Ky numër grash do të trajnohen edhe për prodhimtari bujqësore dhe menaxhimin e bizneseve të tyre.

Nëpërmjet komponentit të avokimit, qindra gra do të përfitojnë në mënyrë indirekte nëse ligjet për agrobiznesin përmirësohen dhe politikanët vendas janë më të ndjeshëm ndaj nevojave të grave dhe të kthyerve në sektorin e bujqësisë fillojnë adresohen.

**Objektivat kryesore të projektit janë:**

1. Gratë të menaxhojnë biznesin e tyre bujqësor (mikro) dhe të përmirësojnë pozicionin e tyre vendimmarrës brenda familjeve, komunitetit dhe shoqërisë përkatëse.
2. Avokimi: Shoqëria kosovare dhe aktorët politikë janë të sensibilizuar ndaj nevojave dhe rreziqeve specifike gjinore e të të kthyerve dhe ndaj mundësive për gratë në sektorin e bujqësisë.
3. **OBJEKTIVI I ANGAZHIMIT**

Në kuadër të projektit është e paraparë që K-W4W të angazhojë ekspert ne fushën e Agrobiznesit i cili do të organizojë trajnime grupore me përfitueset e projektit. Si rrjedhojë do të ofrohet trajnim i përshtatur bazuar në nevojat e identifikuara të grave, me fokus në aftësitë bujqësore.

Gratë përfituese do të marrin një shumëllojshmëri trajnimesh mbi aftësitë bujqësore. Plani i trajnimit do të bazohet në nevojat e tyre të identifikuara. Trajnimet përkatëse do të zhvillohen në baza sezonale ne 4 komuna:

* 4x2 trajnime sezonale për mbjellje dhe përgatitje;
* 4x2 trajnime sezoanle për vjelje dhe shitje;
* 4x2 trajnime sezonale për përpunim dhe paketim.

Trajnimi do të përfshijë trajnimet bazike për temat e lartcekura dhe do të përfshijë temat si në vijim:

**Programi (potencial) i trajnimit për mbjellje dhe përgatitje:**

* Zhvillimi i materialeve trajnuese për praktikat e mira bujqësore në mbjellje;
* Identifikimi i metodave më të efektshme për mbjelljen e kulturave të ndryshme;
* Përparësitë kryesore të sezonit të mbjelljes dhe përgatitjes së tokës.

**Programi (potencial) i trajnimit për vjelje dhe shitje te produkteve bujqësore:**

* Zhvillimi i një plani të trajnimit që përmban teknika për menaxhimin e prodhimit gjatë vjeljes dhe shitjes;
* Identifikimi i teknikave efektive për vjeljen dhe ruajtjen e kulturave bujqësore;
* Zgjatja e vlerës së produktit dhe strategjitë për t'i sjellë ato në treg.

**Programi (potencial) i trajnimit për përpunim dhe paketim te produkteve bujqësore:**

* Zhvillimi i një programi trajnimi për operacionet e përpunimit dhe paketimit, duke përfshirë higjienën dhe sigurinë ushqimore;
* Identifikimi i teknologjive dhe metodave për përpunimin e produkteve bujqësore;
* Përmirësimi i teknikave te përsosura të paketimit dhe etiketimit për treg.
1. **REZULTATI I PRITUR**

Rezultatet e mëposhtme do të kërkohen:

* Zhvillimi i materialit të detajuar të trajnimeve që mbulon aktivitetet e përgatitjes së mbjelljes dhe përgatitjes së tokës, vjeljes dhe shtijes si dhe perpunimi dhe paktetimi i produkteve bujqesore në bashkëpunim të ngushtë me stafin e K-W4W-së;
* Zhvillim i sesioneve interaktive të trajnimit për gratë e përkrahura nga projekti që kanë zhvilluar aktivitete në sektorë të ndryshëm të bujqësisë;
* Rritja e dijes dhe aftësive të fermerëve permes trajnimeve në praktikat më të mira bujqësore për mbjelljen, vjeljen, përpunimin dhe paketimin e produkteve bujqësore;
* Përgatitja e raportit përfundimtar narrativ, raporti përfundimtar duhet të jetë në gjuhën shqipe dhe duhet të dorëzohet tek personi kontaktues i K-W4W-së. Raporti duhet të përfshijë një përshkrim të shkurtër të aktiviteteve si dhe rezultatet e arritura.
1. **PROFILI DHE EKSPERIENCA E KONSULENTIT**

K-W4W kërkon shërbimet e konsulentit me më së paku 3 vjet eksperiencë në sektorin e Agrobiznesit si dhe në shërbimet këshillimore. Me këto kompetenca:

* Edukim universitar, së paku nivel bachelor (master ka përparësi) në fushën e Agrobiznesit;
* Njohuri të thella të praktikave më të mira, teknikave moderne dhe inovacioneve në këtë fushë;
* Eksperiencë e dëshmuar në trajnime të ngjashme;
* Aftësi të forta komunikimi dhe prezantimi.
1. **DITËT E PUNËS DHE AFATET KOHORE**

Gjithsej njëzetekatër (24) ditë pune do të jenë angazhim në seanca të trajnimit sipas tabelës më poshtë:

|  |
| --- |
| Angazhimi kohor |
| # | Tema e trajnimit | Vendi | Dite trajnimi |
| 1 | 4x2 trajnime sezonale për mbjellje dhe përgatitje | PrishtinëFerizajJunikGraçanicë | 8 |
| 2 | 4x2 trajnime sezoanle për korrje dhe shitje | PrishtinëFerizajJunikGraçanicë | 8 |
| 3 | 4x2 trajnime sezonale për përpunim dhe paketim | PrishtinëFerizajJunikGraçanicë | 8 |
| **Total ditë pune:** | **24** |

1. **DOKUMENTET QË DUHET  BASHKANGJITUR**
* CV e përditësuar;
* Diploma e studimeve relevante;
* Së paku një referencë apo kontratë për punë të ngjashme;
* Deklaratë për disponueshmërinë për realizimin e shërbimeve gjatë periudhës (Mars– Dhjetor 2024);
* Deklaratë për konfidencialitet me të cilin siguron që këto të dhëna janë ndarë vetëm me ekipin e projektit IWKA;
1. **KUSHTET**
* Shpenzimet e udhëtimit janë përgjegjësi e konsulentit;
* Tatimet për konsulentin do të paguhen sipas ligjeve të Kosovës në fuqi;
* Pagesa do të bëhet përmes transferit bankar dhe do të realizohen sipas dinamikës së shërbimeve të realizuara;
* Oferta mund të dërgohet e skanuar përmes emailit iwka@k-w4w.orgderi më **01.03.2024,** ora: **23:59.**